3.  ลักษณะการประกอบธุรกิจ

    1.  ความเป็นมา

บริษัท สยามสตีลอินเตอร์เนชั่นแนล จำกัด (มหาชน) ก่อตั้งขึ้นในปี พ.ศ. 2496
โดยกลุ่มคุณานันทกุล และกลุ่มครุจิตร ประกอบกิจการผลิต
และจำหน่ายเฟอร์นิเจอร์ภายใต้เครื่องหมายการค้า “LUCKY” “KINGDOM” “OKAMURA”
“CHITOSE” และ “PILOT” และอาคารสำเร็จรูปอเนกประสงค์ “LUCKY” Hi-Tech Building
System

พ.ศ. 2534 - ได้เข้าถือหุ้นในบริษัท สยามโอคามูระสตีล จำกัด และบริษัท สยามชิโตเซะ จำกัด
ซึ่งเป็นบริษัทผลิตเฟอร์นิเจอร์เพื่อการส่งออกเป็นหลัก โดยบริษัทฯถือหุ้นร้อยละ 40 ของทุน
จดทะเบียน
ซึ่งมีผลให้บริษัทฯสามารถขยายตลาดเฟอร์นิเจอร์ทั้งในประเทศและต่างประเทศได้อย่างครบวงจร

พ.ศ. 2535 - บริษัทฯได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทย

พ.ศ. 2539 - ได้ร่วมทุนกับ OKAMURA CORPORATION ประเทศญี่ปุ่น จัดตั้งบริษัทชื่อบริษัท
สยามโอคามูระอินเตอร์เนชั่นแนล จำกัด
เพื่อดำเนินธุรกิจการจัดจำหน่ายเฟอร์นิเจอร์ให้แก่ลูกค้าโครงการเป็นหลัก โดยบริษัทฯ
ถือหุ้นในสัดส่วนร้อยละ 51 ของทุน จดทะเบียน

- จัดตั้ง บริษัท ศรีเจริญอินเตอร์เนชั่นแนล จำกัด
เพื่อดำเนินธุรกิจการจัดจำหน่ายเฟอร์นิเจอร์ที่ผลิตจากบริษัทฯ
ซึ่งทำให้สามารถบริการลูกค้าได้สะดวกรวดเร็วมีประสิทธิภาพยิ่งขึ้น โดยบริษัทฯ ถือหุ้นร้อยละ 100
ของทุนจดทะเบียน

พ.ศ. 2543 - จากวิกฤตการณ์ทางเศรษฐกิจของประเทศนับตั้งแต่ปี 2540 ทำให้บริษัทฯ เกิด
ปัญหาหนี้สินที่เพิ่มสูงขึ้นซึ่งเป็นผลจากความผันผวนของอัตราแลกเปลี่ยนเงินตรา บริษัทฯ
และกลุ่มเจ้าหนี้สถาบันการเงินจึงได้ยื่นคำร้องต่อศาลเพื่อขอฟื้นฟูกิจการซึ่งศาลได้มีคำสั่งเมื่อวันที่ 11
พฤษภาคม 2543 เห็นชอบกับแผนฟื้นฟูกิจการของบริษัทฯ โดยมี บริษัท ดีลอยท์ ทู้ช โธมัทสุ
แพลนเนอร์ จำกัด และบริษัท สยามสตีลแพลนเนอร์จำกัด เป็นผู้บริหารแผน

พ.ศ. 2544 - เดือนเมษายน 2544 บริษัทฯ ได้ดำเนินการเพิ่มทุนจากเดิมทุนจดทะเบียน 365
ล้านบาท จดทะเบียนเพิ่มทุน อีกจำนวน 1,270,671,110 บาท เป็นทุนจดทะเบียน ทั้งสิ้น
1,635,671,110 บาท โดยหุ้นที่เพิ่มขึ้นใหม่นี้ได้จัดสรรให้แก่เจ้าหนี้สถาบัน
การเงินซึ่งเป็นการแปลงหนี้เป็นทุนตามแผนฟื้นฟูกิจการของบริษัทฯ และ ณ วันที่ 3 กรกฎาคม 2544
บริษัทฯได้ดำเนินการแปลงหนี้เป็นทุนแล้วเสร็จ และ เป็นทุนชำระแล้วจำนวน 1,087,024,910
บาท

- เดือนธันวาคม 2544 บริษัทฯ ได้จดทะเบียนเพิ่มสำนักงานสาขาที่ 2 ตั้งอยู่ เลขที่ 51/8 หมู่ 18
ถนนปู่เจ้าสมิงพราย ตำบลบางหญ้าแพรก อำเภอพระประแดง จังหวัดสมุทรปราการ

พ.ศ. 2545 - เดือนตุลาคม 2545
บริษัทฯได้ดำเนินการแปลงหนี้เป็นทุนครั้งที่สองรวมเป็นทุนชำระแล้วจำนวน 1,635,669,810 บาท

พ.ศ. 2547 - เดือนธันวาคม 2547 ได้ดำเนินการเพิ่มทุนจดทะเบียนเป็น 4,931,258,490 บาท
จากเดิมทุนจดทะเบียนชำระแล้ว 1,635,669,810 บาท เพิ่มทุนจดทะเบียนอีก 3,295,588,680
บาท โดยออกหุ้นสามัญใหม่จำนวน 329,558,868 หุ้น มูลค่าที่ตราไว้หุ้นละ 10 บาท
โดยเสนอขายแก่บุคคลโดยเฉพาะเจาะจง จำนวน 178,571,429 หุ้น ในราคาหุ้นละ 1.40 บาท
เพื่อนำไปชำระหนี้แก่เจ้าหนี้สถาบันการเงินและได้ทำการชำระหนี้แล้วเมื่อ 30 ธันวาคม 2547
สำหรับส่วนที่เหลือ 150,987,439 หุ้น เพื่อการแปลงหนี้เป็นทุน ซึ่งได้ดำเนินการแล้วเสร็จเมื่อ 27
ธันวาคม 2547

พ.ศ. 2548 - เดือนพฤษภาคม 2548 ได้ดำเนินการลดทุนจดทะเบียนทั้งหมด 493,125,849 หุ้น
โดยการลดมูลค่าหุ้นที่ตราไว้จากราคาหุ้นละ 10 บาท เหลือราคาหุ้นละ 1 บาท
เพื่อล้างขาดทุนสะสมของบริษัททั้งหมด

- เดือนมิถุนายน 2548 ได้ดำเนินการเพิ่มทุนจดทะเบียนอีก 100,000,000 บาท
โดยออกหุ้นสามัญใหม่จำนวน 100,000,000 หุ้น มูลค่าที่ตราไว้หุ้นละ 1 บาท
รวมเป็นทุนจดทะเบียนชำระแล้ว 593,125,849 บาท
โดยเสนอขายหุ้นเพิ่มทุนให้แก่บุคคลโดยเฉพาะเจาะจง เพื่อนำไปชำระหนี้แก่เจ้าหนี้สถาบันการเงิน

พ.ศ. 2549 - เดือนกรกฎาคม 2549 บริษัทฯ ได้รับรางวัล บริษัทที่มีผลการดำเนินงานดีเด่นในปี
2548 (SET AWARDS 2006) ของกลุ่ม Consumer Products
จากตลาดหลักทรัพย์แห่งประเทศไทย

- เดือนกันยายน 2549 บริษัทฯได้พ้นจากการฟื้นฟูกิจการตามคำสั่งศาล ดังนั้น
อำนาจหน้าที่สิทธิในการจัดการกิจการและทรัพย์สินกลับมาเป็นของผู้บริหาร
และผู้ถือหุ้นของบริษัทตามกฎหมาย

- เดือนพฤศจิกายน 2549
บริษัทฯได้จัดประชุมสามัญประจำปีผู้ถือหุ้นเป็นครั้งแรกนับแต่พ้นจากการฟื้นฟูกิจการ
โดยมีนัยสำคัญเกี่ยวกับการเปลี่ยนแปลงคณะกรรมการบริษัทฯ และอำนาจการบริหาร
ทั้งนี้เพื่อให้สอดคล้องกับข้อบังคับของบริษัทฯที่กำหนดไว้
และเพื่อให้การบริหารงานของบริษัทฯมีความเหมาะสมกับสภาพการดำเนินธุรกิจ

พ.ศ. 2550 - นิตยสารฟอร์บส์ จัดอันดับให้บริษัทฯ เป็นหนึ่งใน 200
บริษัทยอดเยี่ยมทั่วเอเชียในกลุ่มบริษัทที่มียอดขาย 1,000 ล้านเหรียญสหรัฐอเมริกา

พ.ศ.2552 - เดือนมิถุนายน 2552 บริษัทฯ ได้จดทะเบียนเพิ่มสำนักงานสาขา ดังนี้

สำนักงานสาขาที่ 3 ตั้งอยู่เลขที่ 87 ค หมู่ที่ 2 ถนนปู่เจ้าสมิงพราย ตำบลสำโรงกลาง
อำเภอพระประแดง จังหวัดสมุทรปราการ

สำนักงานสาขาที่ 4 ตั้งอยู่เลขที่ 64/5 หมู่ที่ 5 ตำบลบางสมัคร อำเภอบางปะกง
จังหวัดฉะเชิงเทรา

- เดือนพฤศจิกายน 2552 บริษัทฯได้จดทะเบียนแก้ไขหนังสือบริคณห์สนธิ ข้อ 3. (วัตถุประสงค์)
จากเดิม 28 ข้อ เพิ่มเป็น 42 ข้อ และแก้ไขเพิ่มเติมข้อบังคับ ข้อ 9.
เกี่ยวกับการซื้อหุ้นของบริษัทคืน

2.  ภาพรวมของการประกอบธุรกิจของบริษัทฯ บริษัทย่อย และบริษัทร่วม

บริษัทฯ เป็นผู้ผลิตและจำหน่ายเฟอร์นิเจอร์เหล็กภายใต้เครื่องหมายการค้า “LUCKY” “KINGDOM”
“OKAMURA” “CHITOSE” และ “PILOT” และเฟอร์นิเจอร์ไม้ ทั้งแบบลอยตัว และแบบbuilt-in
ภายใต้เครื่องหมายการค้า “KINGDOM” รวมทั้งยังมีบริการรับตกแต่งภายใน เพื่อใช้ในสถานที่ต่างๆ
รวมทั้งในอาคารสำนักงาน และบ้านพักอาศัย รวมทั้งผลิตและจำหน่ายอาคารสำเร็จรูปอเนกประสงค์
“LUCKY” Hi-Tech Building System

สำหรับบริษัทย่อย คือ บริษัท สยามโอคามูระอินเตอร์เนชั่นแนล จำกัด และ บริษัท
ศรีเจริญอินเตอร์เนชั่นแนล จำกัด ดำเนินธุรกิจที่เกี่ยวเนื่องกับการจำหน่ายเฟอร์นิเจอร์ “LUCKY”
“KINGDOM” “OKAMURA” และ “CHITOSE” “PILOT”
ซึ่งจะช่วยสนับสนุนการประกอบธุรกิจของบริษัทฯ

บริษัทร่วม คือ บริษัท สยามโอคามูระสตีล จำกัด และ บริษัท ศูนย์บริการเหล็กสยาม จำกัด
(มหาชน) ประกอบธุรกิจที่เกี่ยวเนื่องกับเหล็ก หรือผลิตภัณฑ์อื่นๆ ที่เกี่ยวข้อง
และสนับสนุนการดำเนินงานของบริษัทฯ

นโยบายการแบ่งการดำเนินงานของแต่ละบริษัทจะมีคณะผู้บริหารที่สามารถดำเนินการบริหารตามนโยบายของแต่ละบริษัทซึ่งกำหนดโดยคณะกรรมการของบริษัทนั้นๆ
(Board of Directors) โดยสามารถสรุปโครงสร้างการลงทุนของบริษัทฯ ในบริษัทย่อย
และบริษัทร่วม และโครงสร้างรายได้ของบริษัทฯ บริษัทย่อย และบริษัทร่วม เป็นดังนี้

โครงสร้างการลงทุนของบริษัท สยามสตีลอินเตอร์เนชั่นแนล จำกัด (มหาชน) ณ วันที่ 30 มิถุนายน
2553

บริษัท สยามสตีลอินเตอร์เนชั่นแนล จำกัด (มหาชน) ได้ลงทุนในกลุ่มกิจการต่างๆ ดังนี้

กลุ่มเฟอร์นิเจอร์ (Furniture Group)

1) บริษัท สยามโอคามูระสตีล จำกัด โดยบริษัทฯถือหุ้นอยู่จำนวนร้อยละ 40 ของทุนจดทะเบียน

2) บริษัท สยามโอคามูระอินเตอร์เนชั่นแนล จำกัด โดยบริษัทฯถือหุ้นอยู่จำนวนร้อยละ 51
ของทุนจดทะเบียน

3) บริษัท ศรีเจริญอินเตอร์เนชั่นแนล จำกัด โดยบริษัทฯถือหุ้นอยู่จำนวนร้อยละ 100
ของทุนจดทะเบียน

กลุ่มวัสดุก่อสร้าง (Construction Materials Group)

1)  บริษัท ศูนย์บริการเหล็กสยาม จำกัด (มหาชน) โดยบริษัทฯถือหุ้นอยู่จำนวนร้อยละ 21.01
    ของทุนจดทะเบียน

กิจการร่วมค้า (Joint –Venture)

1) กิจการร่วมค้า สยามสตีล-วังสิงห์คำ โดยมีสัดส่วนการร่วมทุนร้อยละ 80

2) กิจการร่วมค้าสยามสตีล-กนกเฟอร์นิเจอร์ โดยมีสัดส่วนการร่วมทุนร้อยละ 49

โครงสร้างการลงทุนของ บริษัท สยามสตีลอินเตอร์เนชั่นแนล จำกัด (มหาชน)

ณ วันที่ 30 มิถุนายน 2553

บริษัท สยามสตีลอินเตอร์เนชั่นแนล จำกัด (มหาชน)

SIAM STEEL INTERNATIONAL PUBLIC COMPANY LIMITED

กลุ่มเฟอร์นิเจอร์ กลุ่มวัสดุก่อสร้าง กิจการร่วมค้า

FURNITURE GROUP CONSTRUCTION JOINT-VENTURE

MATERIAL GROUP

40% 21.01% 80%

บจ.สยามโอคามูระสตีล บมจ.ศูนย์บริการเหล็กสยาม กิจการร่วมค้า

SIAM OKAMURA STEEL SIAM STEEL SERVICE สยามสตีล-วังสิงห์คำ

CO.,LTD. CENTER PLC. SIAM STEEL-WANGSINGCOM

JOINT-VENTURE

51 %

49%

บจ.สยามโอคามูระอินเตอร์เนชั่นแนล

SIAM OKAMURA INTERNATIONAL กิจการร่วมค้า

CO.,LTD. สยามสตีล-กนกเฟอร์นิเจอร์

100% SIAM STEEL-KANOK

FURNITURE

บจ.ศรีเจริญอินเตอร์เนชั่นแนล JOINT-VENTURE

SRI CHAREON INTERNATIONAL

CO.,LTD.

[TABLE]

หมายเหตุ * ยังไม่มีข้อมูลเนื่องจากยังไม่ปิดบัญชีของรอบปีบัญชี 2553

** บจ.สยามพีเอสเอ็ม เปลี่ยนชื่อเป็น บจ.ฟอร์ไมก้า (ประเทศไทย) และเปลี่ยนแปลงรอบปีบัญชี